 Cabdiraxmaan Aw Cali oo ka jawaabayey mar la waydiiyey bal waxa ka jira kulan isaga iyo Maxamuud Saalax Nuur Fagadhe oo ay wadajir u yeesheen oo ay kaga arrinsanayeen saami qaybsiga beelaha ee musharaxnimada Madaxweynaha iyo Madaxweyne-ku-xigeenka, waxa uu yidhi; Waxa weeye Somaliland marka shirkii Boorama laga soo bilaabo, waxa dastoorka innoogu qoran, oo sida Suniga iyo Shiicada ee Iraq xukun qaybsaday oo ah Madaxweynuhu waa in uu noqdaa Kiristan, Raysal Wasaaruhuna Suni, Guddoomiyaha Baarlamaankuna Shiico noqdaa, sidaa umaynu qaybsan, laakiin unfi wax la yidhaa baa jira, oo waxay ku quruxbadan tahay in aan Madaxweynaha iyo Madaxweyne-ku-xigeenku beel kaliya ka soo wada jeedin, anigu Cabdiraxmaan ahaan waxaan jecelahay anigoon u doodday naftayda iyo Gobolka Awdal, ee wax la doonaya Somaliland oo dhan in la ilaaliyo unfigaa, siday dhadhammaysaa haddii Daahir Rayaale yidhaa doorashada soo socota nin reer Boorama ayaan Madaxweyne-ku-xigeen ka dhiganayaa, waa sidaas oo kale oo Daahir Rayaale ka yeeli mayno taas oo kale in uu sameeyo, reer Awdalna ku tixgalin maayaan, annaguna KULMIYE xisbiyada taas oo kale ka soo baxdo ma oggolin, waxaan leeyahay kursiga oo kaliya aan la doorane, qaranimadoo jirta kurisgana halagu loollamo. 